**INDOKOLÁS**

**I. FELADATELLÁTÁS ÁLTALÁNOS ÉRTÉKELÉSE**

Szombathely Megyei Jogú Város Önkormányzata által ellátandó közszolgáltatási feladatok körét elsősorban a Magyarország helyi önkormányzatairól szóló 2011. évi CLXXXIX. törvényben szabályozottak határozzák meg.  Ezen túlmenően szakmai-ágazati törvények, rendeletek határoznak meg az Önkormányzat részére kötelezően ellátandó feladatokat. Az önként vállalt feladatok köre az önkormányzat ágazati feladatait áttekintve szinte minden területen megjelent, elsősorban a sport, és a kulturális, oktatási, egészségügy, szociális ágazat területén. Ezt támasztja alá a beszámolóban kimutatott támogatások (alapítványoknak, egyesületeknek stb.) összege is.

Az Önkormányzat kötelező és önként vállalt feladatait saját költségvetési szerveivel, intézményeivel, általa alapított gazdasági társaságok, közhasznú szervezetek segítségével, valamint vásárolt közszolgáltatások révén látta el, tehát gondoskodott azon feladatok ellátásáról, melyek törvények, rendeletek által előírtak.

A költségvetési intézmények feladatai teljes részletezettséggel az intézményi alapító okiratokban kerültek meghatározásra.

*Költségvetési szervek összetétele a következő:*

Szombathely Megyei Jogú Város Önkormányzata a Polgármesteri Hivatalon kívül a következő intézményeket működtette **2023. január 1-jén**:

|  |  |
| --- | --- |
| Megnevezés | Intézmények száma |
| Óvodai ellátás | 18 gazdasági szervezettel nem rendelkező és 1 gazdasági szervezettel rendelkező költségvetési szerv |
| Közművelődési feladatok ellátása | 4 gazdasági szervezettel nem rendelkező költségvetési szerv |
| Településüzemeltetési, közszolgáltatási feladatok ellátása | 1 gazdasági szervezettel nem rendelkező költségvetési szerv |
| Egészségügyi feladatok ellátása | 1 gazdasági szervezettel rendelkező költségvetési szerv |
| Gyermekjóléti és gyermekvédelmi feladatok ellátása | 1 gazdasági szervezettel rendelkező költségvetési szerv |
| Szociális alapellátási feladatok | 1 gazdasági szervezettel rendelkező költségvetési szerv |
| Összesen | 23 gazdasági szervezettel nem rendelkező és 4 gazdasági szervezettel rendelkező költségvetési szerv |

Szombathely Megyei Jogú Város Polgármesteri Hivatala 4 nemzetiségi önkormányzat (horvát, roma, német, szlovén), valamint 1 társulás (Nyugat-dunántúli Regionális Hulladékgazdálkodási Önkormányzati Társulás) gazdálkodásával kapcsolatos feladatokat is ellátta.

Szombathely Megyei Jogú Város Német Önkormányzatához 1 oktatási intézmény kapcsolódik. A többi nemzetiségi önkormányzathoz és társuláshoz költségvetési intézmény nem kapcsolódik.

Szombathely Megyei Jogú Város Önkormányzata a Magyarország 2023. évi költségvetéséről szóló törvényben foglaltak szerint meghatározott központi támogatásokban részesül a település lakosságszáma alapján, mely 2023. január 1-jén 74.623 fő

**I/a. PÉNZESZKÖZÖK VÁLTOZÁSA**

Az önkormányzat pénzkészletének 2023. évi változását a 19. sz. melléklet mutatja be.

Az önkormányzat intézmények nélküli záró pénzkészletének összege 2023. december 31-én 7.146.462 eFt volt, ami nem csak az elszámolási számla egyenlegét mutatja, hanem az EU források finanszírozási számla és az egyéb (pl.: bérlakás elkülönített számlája, egyéb pályázatok alszámlái, munkáltatói kölcsön számlája,) alszámlákon elkülönített egyenlegeket is tartalmazza.

Az önkormányzat elszámolási főszámlája ténylegesen ebben az időpontban 6.500.912 eFt egyenleggel, az egyéb számlái 400.489 eFt egyenleggel zártak. A Magyar Államkincstárnál vezetett EU források finanszírozási számla egyenlege 2023. december 31-én 245.061 eFt volt, mely a TOP pályázatok esetében a 2023. évben és az azt megelőző években lehívott, és 2023. év végéig fel nem használt támogatási előlegeit tartalmazza.

**II. BEVÉTELI FORRÁSOK ÉS AZOK TELJESÍTÉSE**

Az Európai Uniós fejlesztési projektek bevételi és kiadási elszámolása a számviteli előírások szerint a könyvekben működési és felhalmozási főkönyvi bontásban szerepel mind kiadási mind bevételi oldalon az 1. melléklet szerint. Annak érdekében, hogy a projektek teljes körű költségvetése áttekinthető, átlátható legyen, a rendelet többi mellékletében a működési és felhalmozási tételek nem kerültek szétbontásra.

A város 2023. évi eredeti bevételi előirányzata 31.187.417 eFt, mely az évközi rendeletmódosítások során összességében 8.708.339 eFt-tal növekedett:

A változás főbb okai:

* az önkormányzati és az intézményi többletbevételek,
* az év közben biztosított központi, és egyéb támogatások,
* az átvett pénzeszközök összegei jelentették.

***Működési bevételek (3.sz.melléklet)***

***Működési célú támogatások államháztartáson belülről***

*Önkormányzatok működési támogatása*

A tervezett előirányzatot módosították az év közbeni igényléseken alapuló köznevelési feladatok, szociális, gyermekjóléti feladatok, gyermekétkeztetési feladatok támogatásaként önkormányzatunkat megillető összegek, valamint a kiegészítő támogatások évközi módosításai (pl. kéményseprő ipari közszolgáltatások támogatása, szociális ágazati összevont pótlék).

*Egyéb működési célú támogatások bevételei államháztartáson belülről*

Itt számoljuk el a Weöres Sándor Színház és a Mesebolt Bábszínház közös működtetési támogatását, a Honvédelmi Minisztériumtól az Uszoda 2023. évi költségeihez kapott támogatást, illetve az Európai Uniós és egyéb működési célú pályázatokhoz kapcsolódó bevételeket, melyek a támogatási szerződések szerinti lehívások ütemében érkeztek.

***Közhatalmi bevételek***

A helyi adóbevételeink változását (indexét) - az előző évi tény adatokat 100 %-nak tekintve - az alábbi táblázat mutatja be:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **2018/2017** |  | **2019/2018** |  | **2020/2019** |  | **2021/2020** | **2022/2021** | **2023/2022** |
| Építményadó | 104,15 |  | 100,53 |  | 94,49 |  | 100,74 | 102,33 | 147,08 |
| Idegenforgalmi adó | 109,22 |  | 166,66 |  | 33,89 |  | 113,48 | 228,43 | 98,03 |
| Iparűzési adó | 109,78 |  | 109,97 |  | 92,13 |  | 95,3 | 106,15 | 128,05 |
| **Összesen:** | **109,05** |  | **108,94** |  | **92,2** |  | **95,96** | **105,87** | **130,20** |

A **helyi iparűzési adóbevétel** az előző évi tényadatokhoz képest 2.598.110 eFt-tal növekedett. Az adóbevétel változását a gazdasági növekedés, valamint a mikro-, kis- és közepes vállalkozások részére a veszélyhelyzettel összefüggésben biztosított 1%-os kedvezményes adómérték megszűntetése befolyásolta.

Az **építményadó bevétel a** 2022. évi teljesítési adatokhoz képest 47.08 %-kal növekedett, melyek oka, hogy 2023. január 1-től az 1000 m2 alapterület feletti vállalkozási célú építmények adómértéke megemelkedett.

A 2023. adóévben **idegenforgalmi adóbevétel** kismértékben csökkent.

***Működési bevételek:***

Az önkormányzatnál a működési bevételek jelentős hányadát a bérletidíj bevételek képezik. Itt számoljuk el az önkormányzati helyiségek és lakások bérleti díját, a víziközmű és szennyvízközmű használati díjbevételét, valamint a közterület-foglalási és parkolás gazdálkodási bevételeket is.

***Működési célú átvett pénzeszközök***

Működési célú átvett pénzeszközök között számoljuk el az államháztartáson kívüli szervezetektől kapott működési célú támogatásokat, illetve a nyújtott kölcsönök visszatérüléseit.

***Felhalmozási bevételek (17.sz.melléklet)***

***Felhalmozási célú támogatások államháztartáson belülről***

Az Európai Uniós pályázatokhoz kapcsolódó felhalmozási célú támogatások a projektek megvalósulási ütemének megfelelően és a támogatási szerződésekben foglaltak szerint kerültek lehívásra. 2023.év során e tétel az önkormányzatnál 734.277 eFt összeget jelentett.

***Felhalmozási bevételek***

Az önkormányzati lakások, ingatlanok értékesítéséből pályáztatás során befolyt bevétel 1.162.247 eFt. Az ingatlanértékesítés bevételei elsősorban a 2164/13 hrsz 11-es Huszár úti Laktanya területe, 2163/1 hrsz építési telek, 6501/A/2 hrsz. irodahelyiség, 2048 hrsz beépítetlen terület, 7024/A/27 -, 6248/4/A/4 -, 10020/8/A/16 -., 3785/66/A/14 hrsz.-on lévő üzlethelyiségek, 6870/A/52 hrsz. iroda, továbbá lakások, garázsok és egyéb helyiségek értékesítéséből adódtak.

***Felhalmozási célú átvett pénzeszközök*** között számoljuk el a felhalmozási célra nyújtott kölcsönök visszatérüléseit, a felhalmozási célú pályázatokra államháztartáson kívüli támogatótól beérkezett bevételeket, valamint az önkormányzat által nyújtott támogatások elszámolása során visszatérítendő összegeket.

**III. KIADÁSOK ALAKULÁSA**

**ÁGAZATI KIADÁSOK**

***Oktatási ágazat kiadásai (8.sz.melléklet)***

Szombathely Megyei Jogú Város Közgyűlése 2023. évre vonatkozóan – az óvodák, valamint a Szombathelyi Köznevelési GAMESZ működtetésén túl – az oktatási ágazat eredeti előirányzatát 78.242 eFt összegben határozta meg, amelyből 30.000 e Ft volt az óvodák karbantartására fordítható összeg. A 2022. évi pénzmaradvány jóváhagyásával, valamint a költségvetési rendelet módosításakor 206.680 e Ft-ra nőtt a rendelkezésre álló összeg.

Az oktatási kiadásokban szereplő tételek törvény, önkormányzati rendelet, közgyűlési, illetve bizottsági határozatok, továbbá fennálló szerződések alapján kerültek tervezésre és felhasználásra.

***Kulturális ágazat, média kiadásai (9.sz.melléklet)***

A Kulturális ágazat, média kiadásaira 2023. évre vonatkozóan 4.138.611 e Ft-ot biztosított az Önkormányzat.

Nem önkormányzati szervezetek támogatására 2023. évben 51.650 eFt előirányzott támogatási összeg megállapodás alapján 100 %-ban kiutalásra került.

2023. évben a kulturális ágazat kiadásai közül a „Kulturális és civil alap”, továbbá a „Városi nagyrendezvények” tételsorokról a Kulturális, Oktatási és Civil Bizottság volt jogosult dönteni.

A Kulturális ágazat, média kiadásokra biztosított előirányzatok felhasználása az áthúzódó kifizetéseket is figyelembe véve megtörtént.

***Szociális ágazat kiadásai (10.sz.melléklet)***

Az önkormányzati bevételekkel fedezett szociális kiadásokra a Pálos Károly Szociális Szolgáltató Központ és Gyermekjóléti Szolgálat támogatásán kívül módosított előirányzatként 614.445 eFt állt rendelkezésre, a teljesítés év végéig 86,34 %.

Önkormányzati támogatásból biztosított segélykeretből a szociálisan rászorult állampolgárok érdekeit és jogos igényeit szem előtt tartva, a központi és a helyi szakmai irányelveknek, rendeleteknek megfelelően gazdálkodva szociális ellátásokat folyósítottunk.

***Egészségügyi ágazat kiadásai (11.sz.melléklet)***

A Szombathelyi Egészségügyi és Kulturális Intézmények GESZ támogatásán kívül módosított előirányzatként 67.343 eFt állt rendelkezésre, mely összeg év végéig 90,37 %-ban felhasználásra került.

***Gyermekvédelmi ágazat kiadásai (12.sz.melléklet)***

A Szombathelyi Egyesített Bölcsődei Intézmény működési és felhalmozási kiadásokra biztosított támogatásán kívül 3.241 eFt állt rendelkezésre.

A Közgyűlés 3.000 e Ft támogatást biztosított az SOS Gyermekfalu Magyarországi Alapítvány támogatására, mely összeg 2023. december végéig teljes összegben kiutalásra került.

***Egyéb más ágazathoz nem sorolható intézmények és feladatok kiadásai (13. sz. melléklet)***

A Parkolásgazdálkodási kiadás előirányzatából a megkötött szerződés szerint fizettük a parkolás üzemeltetését.

Az Áfa befizetések tételsoron az Áfa bevallásoknak megfelelően a kiszámlázott Áfa befizetések, a fordított Áfa befizetések és az Áfa visszaigénylések egyenleg adata szerepel.

A költségvetési rendeletben a projektek megvalósításához kapcsolódó fordított áfa befizetések előirányzata az adott projekt egységes kezelése miatt a felhalmozási táblázatban került külön soron nevesítésre, az Áfa visszaigénylések előirányzata pedig a működési bevételek között szerepel. A költségvetési táblázatokban az Áfa bevallás jellegéből adódóan ezeken a tételsorokon nem szerepel teljesítés adat.

A Lakás és helyiségüzemeltetés feladatait üzemeltetési szerződés alapján a SZOVA Nonprofit Zrt. látja el. A költségvetésben az elszámolás során könyvelt kiadások várható túlteljesítésével veszteségpótlás címen számoltunk. A 2023. évre vonatkozó üzemeltetés során keletkezett pénzforgalmi hiányt az önkormányzat május 31. napjáig téríti meg a SZOVA Nonprofit Zrt. részére a 451/2015.(XII.10.) Kgy.sz.határozat alapján.

A Választott tisztségviselők juttatásai tételből került kifizetésre a polgármester, alpolgármesterek, képviselők és bizottsági tagok részére a 2023. évi illetmény, cafetéria juttatások és kiküldetés költsége.

A Savaria Városfejlesztési Nonprofit Kft. tulajdonosi támogatásként 50.000 eFt működési támogatást kapott.

Az önkormányzat a Szolidaritási adó befizetési kötelezettségének eleget tett 2.943.193 eFt összegben.

A Rendőrség támogatására 8.000 eFt került kiutalásra a Szombathely közbiztonságának javítására.

A Polgárőr szervezetek részére 2.000 e Ft került kifizetésre a polgárőr szervezetek alaptámogatására és az éves beszámoló alapján eredményességi támogatásra.

A Vas Vármegyei Katasztrófavédelmi Igazgatóság – Tűzoltóság támogatása tételsorról 2.000 eFt előirányzat kifizetésre került.

Az ELTE részére folyósított támogatással a duális gépészképzés fenntartása érdekében járult hozzá önkormányzatunk. A 2023. évre járó 130.000 eFt támogatási összeg teljes egészében kiutalásra került.

Az Erdőgazdálkodási költségek tétel terhére a megkötött szerződés szerinti munkák kerültek megrendelésre, kifizetésre.

A Közbeszerzési kiadások tételből a teljesítés a szerződésnek és a jogszabályoknak megfelelően történt.

A Tervezések hatósági díja lejáró engedélyekhez, egyéb díjak előirányzatáról általános hatósági díjakat fizettünk, továbbá a Vadvirág utca felújításának tervfelülvizsgálati díját, a Sportligetben lévő mászófal tanúsítványának díját, a Weöres Sándor Óvoda csapadékvíz csatorna kamerás vizsgálatának és az óvoda beázási problémáinak szakértői véleményi díját, a Képtár tartószerkezeti szakértői vélemény díját, valamint a Brenner Tóbiás krt. - Nárai utca és Kálvária utca közötti szakasz - útburkolatának állapotára vonatkozó műszaki állásfoglalás díját.

A Vagyongazdálkodási kiadások (szakértők igénybevétele, ügyvédi munkadíj, egyéb kiadások) előirányzatából 10.370 eFt került kifizetésre, értékbecslésekre, telekalakításokhoz, kisajátítási eljáráshoz szükséges vázrajzok készítésére, illetve az azzal kapcsolatos eljárási díjakra.

A vásárok, karácsonyi díszkivilágítás tételsorról kerültek kifizetésre a Halottak Napi megemlékezéssel kapcsolatos költségek, továbbá a 2022. évi Adventi vásárból a 2023. évre áthúzódó kifizetések, illetve a 2023. évi Adventi időszakkal kapcsolatos kiadások. A 2023.évi Adventi vásár kiadásainak nagy része az év vége miatt áthúzódik a 2024.évre.

Az egyéb kiadások, informatikai kiadások tételsorok a szerződésekben és kötelezettségvállalásokban foglaltaknak megfelelően kerültek kiutalásra, az áthúzódó kötelezettségvállalások összegeit a 2023.évi maradvány elszámolásról szóló előterjesztésben szerepeltetjük.

***Sport ágazat kiadásai (14.sz.melléklet)***

Szombathely Megyei Jogú Város Önkormányzata mindenkori költségvetési rendelete minden évben biztosít támogatást a szombathelyi székhellyel rendelkező, a város területén működő sportszervezetek részére.

Szombathely Megyei Jogú Város Közgyűlése a 2023. évben 1.079.769 e Ft-ot biztosított a sport ágazat kiadásaira, melyből 417.000 e Ft a Szombathelyi Sportközpont és Sportiskola Nonprofit Kft. működéséhez biztosított Önkormányzati támogatás.

A sportkifizetésekre Szombathely Megyei Jogú Város sportfinanszírozási rendszere, Szombathely Megyei Jogú Város Önkormányzata Közgyűlésének költségvetési rendelete, a Városstratégiai, Idegenforgalmi és Sport Bizottság határozatai alapján, kizárólag szerződéskötést követően került sor.

A nagyobb összegű támogatások a sportszervezetekkel egyeztetett ütemezés szerint történtek, ilyenek például: a Szombathelyi Sportközpont és Sportiskola Nonprofit Kft., FALCO KC Kft. Az Önkormányzat kiemelten támogatja a város számára rendkívüli értéket jelentő, hosszú idő óta rendszeresen kiemelkedő eredményeket elérő, valamint a nagy sporttársadalmi jelentőséggel bíró sportszervezeteket, illetve azok szakosztályait, mint például a Szombathelyi Haladás Labdarugó és Sportszolgáltató Kft, Viktória FC, Szombathelyi Dobó SE, Delfin Sportiskolai Sportegyesület, Szombathelyi Egyetemi Sportegyesület.

A Szombathelyi Szabadidősport Szövetség a benyújtott éves programja alapján kapott támogatást. A Szövetség a Városi Kispályás Labdarúgó Bajnokság és a Városi Tekebajnokság révén a sportolni vágyó lakosság – nagyságrendileg 1.000-1.200 fő – sportolását biztosítja heti rendszerességgel.

A 2023. december 31. napjáig a tervezett előirányzatoknak 95,52 %-a felhasználásra került.

***Kommunális városüzemeltetési és környezetvédelmi kiadások (15.sz.melléklet)***

A Közvilágítás díja előirányzatából a városi hálózat áramdíját fizettük ki az E.On Zrt, az AUDAX Renewables Kft., valamint az MVM Partner Zrt. részére.

A Csaba úti felüljáró fenntartása előirányzatból a Vasivíz Zrt.-től, illetve a Villkász Kft.-től megrendelt karbantartási munkákat végeztettük el.

A köztisztasági tevékenységgel kapcsolatos feladatokat a SZOVA Nonprofit Zrt. a szerződésében foglaltak szerint látta el. Az illegális hulladéklerakók felszámolását 2023. első félévében a SZOMHULL Nonprofit Kft., második félévtől a SZOVA Nonprofit Zrt. végezte.

A parkfenntartási munkákat 2011. január 1-től a város teljes területén a Szombathelyi Parkfenntartási Kft. látja el parkfenntartási szerződés keretében.

A városi faültetési programban 63 fa ültetése történt 2021-ben a Stromfeld lakótelepen, a 11-es Huszár úti lakótelepen, a 11-es Huszár úton, illetve a Verseny utcában, amelynek a felülvizsgálata 2024. januárjában, a fenntartási időszak végén megtörtént. Az „Ültess otthon – 1000 fa program kiterjesztése” címen induló projekt keretében két ízben, 2023. március és november hónapban összesen 1090 darab fa kiosztása valósult meg a lakosság körében.

A Vízhasználati díj sorából a vízkészlet használati járulékot, valamint a Sportliget Arany-patak torkolati szakaszának mederrendezését fizettük ki megállapodás szerint.

A Folyékony hulladékgyűjtés sorából Szombathely közigazgatási területén a háztartási szennyvíz begyűjtését és ártalommentes elhelyezésének kiszállási díját és munkadíját fizettük ki a közszolgáltatási szerződés szerint.

A szolgalmi joggal terhelt épületrészek karbantartását a megállapodásoknak megfelelően a társasházaknak a 2022. évről készült elszámolások alapján fizettük ki 2023. évben.

Az önkormányzati tulajdonú területeken a FÉHE Nonprofit Kft. végezte a kaszálási munkákat.

A Szökőkutak előre nem látható hibaelhárítása előirányzatból a Savaria téri szökőkút villamossági munkáit, valamint a Fő téri „Faunok” szökőkút elektromos és vízgépészeti felújítását finanszíroztuk.

Az Egyéb feladatok előirányzatából fizettük ki a SZOVA Nonprofit Zrt.-vel kötött szerződés alapján az aluljárók fenntartását, nyilvános illemhelyek üzemeltetését, autóbuszvárók fenntartását, közterületek lobogózását, utcanévtáblák kihelyezését, közterületi hulladékgyűjtők karbantartását és cseréjét, egyéb városgazdálkodási szolgáltatásokat, a városi rágcsálóirtásokat; 2 db 5 m3 hulladékgyűjtő konténer kihelyezését; a Csónakázó tó vízjogi üzemeltetési engedélyezési munkáit; információs utcanévtáblák és emléktáblák legyártását, kihelyezését, javítását; a város területén lévő 8 db tűzi víztározó rendszeres felülvizsgálati díját; az Emlékmű melletti hangosító oszlopok elbontását; az Emlékmű homokszórással történő tisztítását; az Emlékmű oldalán 2 új villamos energia csatlakozó szekrény kiépítését és a Rendezvénytér végleges villamos energia ellátását; 12 db ülőpad kihelyezését a Brenner János ligetbe; a Bem József utcai sportpálya labdafogó hálójának magasítását; Szent Márton utcai csatornamosatási munkákat; a 6537 és 6538 hrsz-ú ingatlanok telekhatárán leomlott kerítés bontási és elszállítási munkáit; a Gagarin utcai, a Bem József utcai és Fürdő utcai gázrekonstrukció utáni burkolathelyreállításokat, a Károly Róbert utcai távhővezeték rekonstrukció utáni járdahelyreállítást, a „Virágos vasútállomásokat!” elnevezésű projektben pad kihelyezéséhez való hozzájárulást, a Kodály Zoltán utcai okoszebra rendszer burkolathelyreállítás utáni visszaszerelését.

A Környezetvédelmi kiadások előirányzatából fizettük ki a szárazelem gyűjtő verseny díjazott óvodáit, iskoláit.

Az Önkéntes Stratégia Végrehajtása előirányzatból az önkénteseket támogató web alapú rendszer fejlesztését finanszíroztuk.

A Fenntarthatósági és Klímapolitikai célok, valamint a Környezetállapot értékelés előirányzatából megtartottuk a 2. Zöldhullám Ötletbörzét, támogattuk a 2023. évi Autómentes Napot, biztosítottuk SZMJV Települési Környezetvédelmi Programjának fennmaradó 10%-ának kifizetését, valamint a Panda energiamenedzser szoftver működését.

***Út – hídfenntartási kiadások (16.sz.melléklet)***

Az Út–híd fenntartási kiadásokra biztosított előirányzatoknál a feladatok a kötelezettségvállalások alapján megrendelt munkákat figyelembe véve teljesültek.

A „Kátyúkár-önerő biztosítása” előirányzatából az önkormányzati biztosítási önerő összegét fizettük ki.

A Jelzőlámpák előirányzatából az önkormányzati utak csomópontjaiban lévő forgalomirányító berendezések üzemeltetését, karbantartását és a városi jelzőlámpák áramdíjait fedeztük.

A közvilágítás előirányzatából rendeltük meg a Szent Márton utca-Hunyadi úti gyalogos aluljáró közvilágítási hálózatának korszerűsítését; új gyalogátkelőhelyek közvilágításának 5 helyszínen történő kiépítését; a Vadvirág utcában, a Termelők útján, a Külső Nárai úton lámpatestek és lámpakarok felszerelését; valamint a Sárdi-ér utca és Boglárka utca kereszteződésében közvilágítási kandeláber helyreállítási munkáit.

A „Zárt csapadékcsatorna” sorából a zárt csatorna fedlapjainak, víznyelőrácsainak cseréjét, szintbeemelését, a felmerülő hibák, károk elhárítását, javítását és a csapadékcsatorna rendszer tisztítási munkáit fizettük ki szerződéses partnereinknek.

A Csatorna fedél javítások előirányzatot Szombathely I. körös aknafedlap csere programjára használtuk fel.

2023. évben megújult a Hunyadi-Szőlős-Szent Gellért utcai körforgalom, a Brenner Tóbiás krt.-Körmendi úti körforgalom, a Vörösmarty-Szent Márton-Hunyadi úti csomópont, valamint a Rumi Rajki István utca útburkolata. Megkezdődött 4 parkoló kialakítási-javítási munkája az Éhen Gyula téren, a Szűrcsapó utca 6-8. szám mögötti, a Barátság utca 17-19. szám melletti, valamint a Bartók Béla krt. 40. szám előtti területeken.

A 2024. évi útfelújítási program keretében 4 útszakasz (a Dr. István Lajos krt. és a Bartók Béla krt. Paragvári utca és Hazatius Ferenc utca közötti szakaszának felújításra szoruló része; a Kenderesi utca és Árpád utca Bartók Béla krt. és Kárpáti Kelemen utca közötti felújításra szoruló szakasza; a Rumi út Pásztor utca és 86. sz. főút közötti szakasza; a Brenner Tóbiás krt. Kálvária utca és Nárai utca közötti szakaszának felújításra szoruló része) felújítására, javítására szerződést módosítottunk a SZOVA Nonprofit zrt.-vel.

***Önkormányzati felhalmozási kiadások (18.sz.melléklet)***

*Közművesítés*

A Víziközmű-használati és szennyvízközmű-használati díjak felhasználása a gördülő fejlesztési tervben foglaltaknak megfelelően történt. A VASIVÍZ Zrt-vel kötött üzemeltetési szerződés melléklete rendelkezik a használati díj megállapításáról és a felek közötti elszámolási kötelezettségekről. Az önkormányzat évente két alkalommal számlát állít ki használati díj címén az üzemeltető felé. Az üzemeltető és az önkormányzat a használati díjakkal szemben kompenzációval számolja el a rekonstrukciós munkákról kiállított számlák értékét.

*Közlekedés, útépítés, közvilágítás, hídfelújítás*

A Jégpince utca és a Bartók Béla krt.-i körforgalom kialakítása 2023. évben önkormányzati forrásból megvalósult.

A Laktanya terület útépítési kötelezettség előirányzat terhére beszereztük a felelős műszaki ellenőrt.

A BM támogatás - Belterületi útfejlesztések, Gyöngyöspatak hídrekonstrukció, vásárcsarnok környékének rekonstrukciója, kapcsolódó parkolók kialakítása, Víztorony és környezetének fejlesztése II. ütem előirányzata terhére befejeztük a Gyöngyös-patak híd rekonstrukcióját, a Dozmat utca felújítását, a Vásárcsarnok útügyi létesítményeinek kialakítását, és kifizettük a műszaki ellenőri és projektmenedzseri feladatokat.

Az ITM támogatás keretében megvalósuló Zanati kerékpárút elkészült, a kivitelezési, műszaki ellenőri és projektmenedzseri díjakat kifizettük.

A Markusovszky u. - Sugár u. – Horváth Boldizsár krt.- Dr. István Lajos krt.-i körforgalom kialakítása 2023. évben befejeződött, a kivitelezési és műszaki ellenőri díjakat kifizettük. A kereszteződésben lévő, Gyöngyös-patak vízkivételi mű részét képező ülepítő medencét és tartozékait az Önkormányzat - a Vasivíz Zrt.-vel és a Vasi Ingatlanfejlesztő Kft.-vel kötött szerződés szerint - megszüntette.

A Trafiboxok beszerzése, telepítése előirányzatból 1 darab trafibox berendezés és térfigyelő kamera került beszerzésre és beüzemelésre a Muskátli utcában.

A 2024. évi útfelújítási program keretében megújul a Bárdos Alice utca, az Akacs Mihály utca egy szakasza, a Csaba utca és a Bocskai István körút. Sikeres közbeszerzési eljárás lefolytatása után a vállalkozási szerződések előkészítése van folyamatban. Műszaki ellenőri feladatok ellátására a vállalkozók beszerzése megtörtént.

*Egyéb beruházások*

Az Északi iparterület - közművesítések finanszírozása, fejlesztések finanszírozása, tanulmányterv készítése kapcsán a 02089/5 hrsz-ú ingatlan ivóvízellátó és szennyvízelvezető hálózatának vízjogi létesítési, valamint az ingatlan megközelítését biztosító út- és közlekedési csomópont építésére vonatkozó engedélyezési és kiviteli terve elkészült. A közlekedési csomópont kialakítása tárgyában a vállalkozási szerződést megkötöttük, a műszaki ellenőr beszerzése megtörtént.

A Thököly utca 19. számnál a kerítés bontása és új tömör kerítés építése megvalósult.

*Egyéb fejlesztések*

A Évközi tervezések sorról a tervezések és azok hatósági díjait fizettük ki, mint az Acél, Alkotás, Bártfa, Hámor, Ipar, Jegenye, Vas utcák és a Hunyadi út felújítására vonatkozó tervezést, belterületi parkolók építésére és útfelújításokra vonatkozó tervfelülvizsgálatot (Pázmány Péter krt. 25. szám mellett lévő parkoló, a Váci Mihály iskola és a Benedek Elek utcai E.On transzformátor mögötti parkoló, Patak utcai parkoló, a Barátság utca 17. melletti parkoló, Mikes-Károlyi csomópont parkolója, Kodály Zoltán utca egy szakasza, Bakó-Kodály-Kassák tömbbelsőben parkoló, Krúdy Gyula utca 2. előtti parkoló, Rohonci út 26-36. szám mögötti parkoló, Bem József utca 27. szám melletti parkolók, Bem József utca 19-29. szám melletti parkolók, Szűrcsapó utca 6-8. szám melletti parkolók, Rohonci út 33-35. szám melletti parkolók), a Szőlős utca egy részének felújítására vonatkozó tervezési és rehabilitációs szakmérnöki feladatok ellátását, a Csaba utca – Tátika és Vásártér utca közötti szakaszának - felújítására vonatkozó tervezést, valamint a szombathelyi körutak - Hazatius Ferenc utcától Semmelweis Ignác utcáig tartó –felújítására vonatkozó kiviteli tervek elkészítését. Szerződést kötöttünk a Hajdú utca-Szalónak utca és az Akacs Mihály utca burkolatfelújítása, csapadékvíz csatorna cseréje-építése vonatkozásában tervezési feladatok ellátására.

*Nagyprojektek, projektek*

A Modern Városok Program Gothard kastély fejlesztése kapcsán – fedezethiány miatt - az eredeti pályázathoz képest csökkentett műszaki tartalmú, de az örökségvédelmi elvárásoknak megfelelő tervet engedélyeztettünk, amelynek megvalósítására feltételes hatályú vállalkozási szerződést kötöttünk. A Miniszterelnökség nem támogatta a csökkentett műszaki tartalmat, az előleget 2023. július 5-én visszafizettük. A projekt lezárult.

A Modern Városok Program Sárdi ér úti támogatás visszafizetésre került: a Modern Városok Programot érintő egyes veszélyhelyzeti szabályokról szóló 491/2023. (XI. 2.) Kormányrendelet 1. § (1) bekezdése értelmében a rendelet 1. számú mellékletében felsorolt projekteknek előkészítésére vagy megvalósítására irányuló hazai forrásból biztosított támogatási jogviszonyok megszűntek. Az 1. számú mellékletben szerepelt a „Multifunkcionális városi közszolgáltatási telephely kialakítása” elnevezésű projekt is. Az Önkormányzatnak a rendelet alapján, annak hatálybalépésének napjáig fel nem használt központi költségvetési forrás összegét vissza kellett fizetnie a központi költségvetés javára.

Az RRF-1.1.2-21-2021-0007 Demográfiai és köznevelési bölcsődei nevelés fejlesztése - új bölcsőde építése Szombathely Szentkirályi városrészen elnevezésű projekt keretében 2023. novemberében megkötöttük a vállalkozási szerződést a nyertes kivitelezővel, a bölcsőde kiviteli munkái megkezdődtek. Az előirányzatról közbeszerzési hatósági és tanácsadói díjakat, a Lechner Tudásközpont Kft.-vel való kapcsolattartási, adatszolgáltatási díjakat, projektmenedzseri, tervezői és műszaki ellenőri díjakat, valamint áramszolgáltatói bekötési díjat fizettünk ki.

A CLLD projekt keretében 2022. évben megvalósult 4 projekt (a 11-es Huszár úti lakótelepen lévő közpark közösségi célú fejlesztése, a Közösségi terek sportfunkciókkal való bővítése, a Játszóterek fejlesztése, valamint a Tószer téri sportpálya közösségi célú fejlesztése) kapcsán 2023. évben a nyilvánossági tevékenységet fizettük ki saját forrásból.

A Szedreskert szabadtéri közösségi rendezvénytérré fejlesztése, a gyöngyösszőlősi klubház fejlesztése, valamint a Zarkaházi Szily-kastély fejlesztése CLLD projektek lezárultak, a támogatásból kivitelezői díjakat, a hozzájárulás sorokról kivitelezői, műszaki ellenőri, hatósági és nyilvánossági tevékenységgel kapcsolatos díjakat fizettünk ki mindhárom projekt tekintetében.

A szintén CLLD keretében megvalósuló Belvárosi közösségi tér fejlesztése befejeződött. A rehabilitációs szakmérnöki véleményt és energetikai tanúsítványt magában foglaló tervezői díjat, kivitelezési vállalkozói díjat és nyilvánossági tevékenység díjait a projektből, a fennmaradó és projektben nem elszámolható költségeket a hozzájárulás sorból fedeztük.

A JUSTNature nemzetközi projekt keretében szerződést kötöttünk a szombathelyi Dési Huber István Általános Iskola udvar és a Hunyadi úti közpark átalakítás kiviteli terveinek elkészítésére, szenzorok telepítésére és auditori feladatok ellátására. A nemzetközi kapcsolattartás, tapasztalatcsere, workshopok megtartása folyamatos.

A TOP 6.1.4-16-SH1-2017-00001 keretében megvalósuló Képtár turisztikai célú felújítása projektben a látogatói mellékhelyiségek és vizesblokk kialakítására sikeres közbeszerzési eljárás lefolytatását követően 2023. májusában vállalkozói szerződést kötöttünk. A beruházás befejeződött.

TOP 6.2.1-19-SH1-2019-00001 Új bölcsőde építése Szombathelyen projekt lezárult, a Városligeti Bölcsőde 2023. április 17-én megnyitotta kapuit. 2023. évben kivitelezési vállalkozói, műszaki ellenőri, projektmenedzseri díjakat fizettünk ki, valamint a bölcsődei eszközök beszerzése került kiegyenlítésre saját forrás hozzáadásával.

A TOP-6.4.1-15-2019-00003 Szombathely-Vép, valamint a TOP-6.4.1-15-2019-00004 Szombathely és Balogunyom településeket összekötő kerékpárutak megépültek, forgalomba helyezésük 2022. évben megtörtént. 2023. évben kötelező nyilvánossági, marketing és szemléletformálási tevékenységet, a fennmaradó projektmenedzseri és műszaki ellenőri díjakat, ingatlan-nyilvántartással kapcsolatos díjakat, valamint a közúti biztonsági audit elkészítésének díját fizettük ki.

TOP 6.1.5-2019-00002 Ferenczy u. hiányzó szakaszának kiépítése befejeződött, a kivitelezési, műszaki ellenőri, projektmenedzseri és auditálási díjakat kifizettük. Ezen felül a projekt keretében megvalósult a Károly Róbert, a Szőlős és a Kodály Zoltán utcák burkolatfelújítása.

***Intézményi felhalmozási célú kiadások (6.sz.melléklet)***

Az intézményi felhalmozási kiadások 532.816 eFt előirányzata 48,99 %-ban teljesült.

|  |  |  |
| --- | --- | --- |
| **INTÉZMÉNY** | **Beruházási és felújítási tételek** | **Összeg (eFt)** |
| **Óvodák (18 )** |  |  |
|  | informatikai eszközök beszerzése | 572 |
|  | egyéb tárgyi eszközök beszerzése (játékok, sportszerek, udvari játékok, könyvek, lepedő, paplanhuzat, párnahuzat, abroszok, törölközők, szőnyeg, függöny, porszívó, mosógép, óvodai bútorzat, stb.) | 25.111 |
|  | számviteli szabályok szerint ingatlan beszerzésnek, létesítésnek minősülő eszközök (parkettacsere, napvitorla, árnyékoló építés, redőny szerelés, udvari játékok telepítése, udvari medence átalakítása, csapadékvíz elvezetés felújítása, kerítés felújítása, foglalkoztató szoba világítás felújítása, stb.) | 30.668 |
| **Köznevelési GAMESZ** |  |  |
|  | informatikai eszközök beszerzése | 4.886 |
|  | egyéb tárgyi eszközök beszerzése (karbantartási eszközök, szerszámok, irattartó szekrény, IP telefonközpont, stb.) | 2.500 |
|  | homokozók, udvari játékok készítése, beszerzése | 5.510 |
|  | Margaréta Óvoda pergola készítése | 4.400 |
|  | Pipitér Óvoda fűtési rendszer felújítása | 15.498 |
|  | Gazdag Erzsi Óvoda kerítés felújítása | 2.394 |
|  | Weöres Sándor Óvoda felülvilágító felület áttervezése | 2.032 |
| **Mesebolt Bábszínház** |  |  |
|  | informatikai és kis értékű tárgyi eszköz beszerzése (tablet, mobiltelefon, mikrofon, díszlet szereléshez kéziszerszámok, stb.) | 2.074 |
| **Savaria Szimfonikus Zenekar** |  |  |
|  | informatikai eszközök beszerzése | 955 |
|  | hangszer és zenei szakmai anyagok beszerzése | 12.852 |
| **Berzsenyi Dániel Könyvtár** |  |  |
|  | informatikai eszközök beszerzése | 1.391 |
|  | könyvtári állománybővítés, szakmai kiegészítő eszközök és könyvtári bútorzat beszerzése | 14.629 |
| **Savaria Múzeum** |  |  |
|  | informatikai eszközök beszerzése | 2.275 |
|  | kisértékű tárgyi eszközök beszerzése (mobiltelefonok, vezetékes telefon, fűnyíró, fűkasza, stb.) | 1.429 |
|  | muzeális tárgyak beszerzése | 4.800 |
| **Pálos Károly Szociális Szolgáltató Központ és Gyermekjóléti Szolgálat** |  |  |
|  | informatikai eszközök beszerzése (12 db számítógép, mobiltelefonok, router, nyilvántartó programok fejlesztése, stb.) | 5.821 |
|  | gépek, berendezések beszerzése (Pozsonyi utcai klub riasztórendszer kiépítése, Jászai Mari utcai telephely és a központi telephelyeken klímaberendezés beszerelése, CSÁO konyhabútor beszerzése, valamennyi idősek klubjában háztartási gépek, bútorzat, kreatív célú eszközök beszerzése, stb.) | 9.073 |
|  | CSÁO lakásfelújítás, elektromos hálózat felújítás, Pozsonyi utcai klub radiátorok felújítása) | 4.413 |
| **Egészségügyi és Kulturális GESZ** |  |  |
|  | informatikai eszközök beszerzése | 822 |
|  | kisértékű gépek, berendezések beszerzése - a GESZ és a GESZ által működtetett háziorvosi praxisok, védőnői szolgálat, ifjúság-egészségügyi praxisok működéshez szükséges eszközök beszerzése (hűtőszekrények, porszívó, szőnyeg, forgószék, irattároló szekrény, fémpolc, mobiltelefonok, stb.) | 1.799 |
|  | Váci Mihály utcai rendelőegységben lift felújítása, korszerűsítése | 2.790 |
|  | Deák Ferenc utcai gyermek háziorvosi rendelő felújítása | 17.307 |
|  | Szűcsapó utca 23. alatti rendelőegység felújítása (álmennyezet építés LED lámpák beépítése) | 6.590 |
|  | Rumi utcai rendelőegységben gázkazán és fűtés korszerűsítése | 5.126 |
| **Egyesített Bölcsődei Intézmény** |  |  |
|  | ingatlanok beszerzése, létesítése (3D homlokzati dekoráció, napvitorla beszerzés) | 1.921 |
|  | informatikai eszközök beszerzése (13 db számítógép beszerzése, hálózat kiépítése) | 3.542 |
|  | egyéb tárgyi eszközök beszerzése (szeletelő gépek, mosógépek, hűtőszekrény, varrógépek, szőnyeg-kárpittisztító, szobalétrák, lamináló gép, lombszívó, gyeplazító, gyermekbútorok, mobiltelefonok, gépkocsi nyári gumi garnitúra, stb.) | 5.086 |
|  | Csicsergő Bölcsőde távhővezeték rekonstrukciója | 9.015 |
|  | Csodaország Bölcsőde udvarán lévő kisház felújítása | 705 |
|  | Bokréta Bölcsőde csapadékvíz elvezető csatorna csőtörés miatti helyreállítása | 1.577 |
| **Városi Vásárcsarnok** |  |  |
|  | informatikai eszközök beszerzése | 660 |
|  | egyéb gépek, berendezések beszerzése (piaci elárusító asztalok) | 3.817 |
|  | kisértékű egyéb gépek, berendezések beszerzése (asztal, szék, hűtőszekrény, tároló szekrény, vágógép, ventillátor, szalagfüggöny, stb.) | 1.6.16 |
|  | légkondicionáló berendezések telepítése az irodahelyiségekbe | 2.435 |
|  | Hörmann szekcionált kapu és cseréje | 2.234 |
| **Polgármesteri Hivatal** |  |  |
|  | informatikai eszközök beszerzése (számítógépek, webkamerák, mobiltelefonok, kaputelefon, stb.) | 18.786 |
|  | Közgyűlési és bizottsági rendszer fejlesztése | 4.953 |
|  | szombathely.hu weboldal programozása | 3.804 |
|  | e-Kata és tárgyi eszköz program beszerzése | 9.512 |
|  | egyéb tárgyi eszközök beszerzése (irodabútor, hűtőszekrények, porszívók, autógumi, stb.) | 3.673 |
| **Mindösszesen** |  | **261.053** |

A beruházások és felújítások forrásai

* a köznevelési intézmények esetében döntően önkormányzati támogatásból biztosított 2022. évi maradványként jóváhagyott és 2023. évre áthozott kötelezettségvállalással terhelt tételek,
* a kulturális intézmények esetében jelentős NKA pályázati támogatások és központi forrásból biztosított „közművelődési kiegészítő” támogatás,
* az Egészségügyi és Kulturális GESZ esetében részben NEAK finanszírozás, részben pedig (rendelők felújításához) önkormányzati támogatás,
* a többi intézmény esetében a 2023. évi eredeti költségvetésben, továbbá az év közbeni módosítások során biztosított önkormányzati támogatás.

A kiadások alulteljesítésének indokai a következők:

Az óvodák esetében 2023. évben az alábbi beruházási és felújítási munkálatok kezdődtek el:

* Aréna Óvoda - udvari kisház telepítése 1.459 eFt
* Szivárvány Óvoda – kerítés újraépítése 68/2023.(III.28.) VISB számú határozat 194 eFt
* Kőrösi Csoma Sándor Utcai Óvoda - hulladékgyűjtő telepítése 691 eFt,
* Elamen helyiség átalakítása 206 eFt,
* parkettacsiszolás csoportszobákban 563 eFt,
* redőny felszerelése 92 eFt
* Maros Óvoda - beléptető rendszer kiépítése 307 eFt
* Margaréta Óvoda - redőny felszerelése 894 eFt,
  + - * udvari kisház telepítése 2.222 eFt
* Benczúr Gyula Utcai Óvoda – járdaépítés 2.483 eFt

A felújítási munkák végzése folyamatos és a pénzügyi teljesítésekre 2024. évben kerül majd sor.

A Köznevelési GAMESZ felhalmozási célú költségvetési előirányzata többek között fedezetet nyújtott az alábbiakra:

* + Mesevár Óvoda - hátsó kerítés bontása és új kerítés építése 7.460 eFt
  + Mocorgó Óvoda - szivattyú csere 358 eFt
  + Pipitér Óvoda - járda javítása 495 eFt
  + Aréna Óvoda - füstelvezető ablak beépítése 5.689 eFt
  + Aréna Óvoda - főbejárat esőelvezetés javítása 343 eFt
  + Aréna Óvoda - égető kemencéhez hőfokszabályozó beszerzése 135 eFt
  + Vadvirág Óvoda – tető javítása 1.903 eFt
  + Hétszínvirág Óvoda - pergola építése 14.790 eFt
  + Hétszínvirág Óvoda - esőelvezetés javítása dugulás miatt 1.168 eFt
  + Weöres Sándor Óvoda - tetőbevilágító cseréje 34.878 eFt
  + Vadvirág Óvoda - járólapozás 3.294 eFt
  + Benczúr Gyula Utcai Óvoda - hinta beszerzése 81 eFt
  + Maros Óvoda - udvari játék beszerzése 14 eFt
  + Szűrcsapó Óvoda - linóleum cseréje 1.500 eFt
  + Benczúr Gyula Utcai Óvoda - kerítés áthelyezése 1.550 eFt
  + Weöres Sándor Óvoda - festés 3.622 eFt
  + Szűrcsapó Óvoda - festés 7.594 eFt
  + Gazdag Erzsi Óvoda - balesetveszélyes kerítés felújítása 1.423 eFt

A fentiekben felsorolt beruházási és felújítási kiadások 86.297 eFt összegű pénzforgalmi kifizetésére 2024. évben kerül sor.

A Mesebolt Bábszínháznál az NKA pályázatok („Határon átnyúló magyar-magyar és országhatáron belüli koprodukciók elősegítése”) előadó-művészeti szervezetek támogatásának elszámolhatósági szabályait figyelembe véve a megvalósuló felhalmozási kiadások 2024. évben fognak pénzforgalmilag teljesülni mindösszesen 501 eFt összegben.

A Savaria Szimfonikus Zenekarnál az NKA pályázati pénzeszközök elszámolhatósági szabályait figyelembe véve az előadó-művészeti többlettámogatásokból megvalósuló felhalmozási kiadások 2024. évben fognak pénzforgalmilag teljesülni mindösszesen 31.282 eFt összegben.

A Berzsenyi Dániel Könyvtár beruházási előirányzata fedezetet biztosított Simaság, Táplánszentkereszt, Kétvölgy, Söpte települések könyvtári bútorzatának beszerzésére. A megrendelés 2023. évben megtörtént, pénzforgalmi kifizetése 2024. évben esedékes 7.311 eFt összegben.

A Savaria Múzeumnál az NKA pályázati pénzeszközök elszámolhatósági szabályait figyelembe véve a többlettámogatásokból megvalósuló felhalmozási kiadások - Laborc György képeslapgyűjtemény, Makkai-Kovács Beatrix: Árnyékok a lépcsőn c. mű megvásárlása, magyar kortárs iparművészeti alkotások megvásárlása a Képtár számára - 2024. évben fognak pénzforgalmilag teljesülni mindösszesen 10.745 eFt összegben.

A Pálos Károly Szociális Szolgáltató Központ és Gyermekjóléti Szolgálat esetében 2023. évben a Családok Átmeneti Otthona lakásfelújítások, fürdőszoba vízvezeték hálózat felújítási munkák végzése folyamatos volt, pénzügyi teljesítésekre 2024. évben kerül majd sor mindösszesen 27.000 eFt összegben.

Az Egészségügyi és Kulturális GESZ esetében a folyamatban lévő felhalmozási célú orvosi eszközök beszerzéseinek pénzügyi teljesítési időpontja 2024. gazdálkodási év, mindösszesen 2.353 eFt összegben.

Az Egyesített Bölcsődei Intézmény felhalmozási célú költségvetési előirányzata fedezetet nyújtott ipari mosógép beszerzésére, mennyezeti lámpák cseréjére, a Csodaország és Bokréta Bölcsőde felújítási anyagaira. A felújítási előirányzat tartalmazta a Napraforgó Bölcsőde tetőszigetelésének és vizesblokk felújításának fedezetét. A beszerzés és felújítási munkák pénzügyi teljesítésére 2024. évben kerül sor mindösszesen 32.241 eFt összegben.

A Városi Vásárcsarnok 2023. évi beruházási előirányzata tartalmazta az intézmény részére szükséges informatikai eszközök beszerzésének és a gombavizsgáló helyiségre szükséges kiadó ablak készítésének fedezetét, melyek pénzforgalmi kifizetésére 2024. évben kerül sor mindösszesen 1.270 eFt összegben.

A Polgármesteri Hivatal felhalmozási célú költségvetési előirányzata több informatikai program, rendszer fejlesztését tartalmazta, melyek beszerzése, fejlesztése folyamatos és a pénzügyi teljesítésekre 2024. évben kerül sor mindösszesen 3.835 eFt összegben.

**IV.FINANSZÍROZÁSI MŰVELETEK**

Finanszírozás alakulása

2023. évben hitelfelvételre nem került sor. Az Önkormányzat zárt végű pénzügyi lízingszerződést kötött a K&H Bank Zrt-vel 2018.10.10-én, mely 2019. év során két ütemben valósult meg. A lízingszerződésben foglalt pénzeszköz a Szombathely közterületén található lámpatestek cseréjére került felhasználásra. A pénzügyi lízingből eredő fizetési kötelezettség állományáról szóló évenkénti kimutatást a 30. sz. melléklet tartalmazza.

A lízingállomány alakulása ezer Ft-ban:

|  |  |  |  |  |  |
| --- | --- | --- | --- | --- | --- |
|  | 2019. | 2020. | 2021. | 2022. | 2023. |
| **Lízing**  **Nyitóállomány** | **0** | **1.383.586** | **1.262.837** | **1.142.088** | **1.021.338** |
| Lízing kötelezettség előírás | **1.448.992** | **0** | **0** | **0** | **0** |
| Lízing törlesztés | **65.406** | **120.749** | **120.749** | **120.750** | **120.749** |
| **Lízing záróállomány** | **1.383.586** | **1.262.837** | **1.142.088** | **1.021.338** | **900.589** |

Az államháztartásról szóló törvény végrehajtásáról szóló kormányrendelet előírása alapján 2023. évre vonatkozóan 257.267 e Ft állam általi megelőlegezést folyósított a Kincstár, mely december 28-án az önkormányzat bankszámláján jóváírásra került. Az elszámolási szabályok szerint 2024. évben történik a támogatási előleg elszámolása a nettó finanszírozás keretében.

Az önkormányzat és az intézmények előző évi költségvetési maradvány igénybevételének teljesítését a számviteli szabályok szerint elszámoltuk.

**V. VAGYON ALAKULÁSA**

Szombathely Város Önkormányzatának összevont mérlegadatait a 23-24.sz. melléklet tartalmazza.

**Eszközök e Ft-ban**

|  |  |  |  |
| --- | --- | --- | --- |
| **Eszközök** | **2022.12.31 zárómérleg** | **2023.12.31 zárómérleg** | **2023/2022**  **%** |
| A/I. Immateriális javak | 45 724 | 58 344 | 127,60 |
| A/II. Tárgyi eszközök | 92 654 810 | 92 311 514 | 99,63 |
| A/III. Befektetett pénzügyi eszközök | 6 456 011 | 6 458 011 | 100,03 |
| A/IV. Koncesszióba, vagyonkezelésébe adott eszközök | 876 761 | 872 952 | 99,57 |
| **A/ Nemzeti Vagyonba tartozó Befektetett eszközök összesen** | **100 033 306** | **99 700 821** | **99,67** |
| B/I. Készletek | 30 449 | 33 433 | 109,80 |
| B/II. Értékpapírok | 0 | 0 | 0 |
| **B/ Nemzeti Vagyonba tartozó Forgóeszközök összesen** | **30 449** | **33 433** | **109,80** |
| C/ Pénzeszközök | 7 649 426 | 7 613 661 | 99,53 |
| D/ Követelések | 7 323 447 | 7 899 920 | 107,87 |
| E/ Egyéb sajátos elszámolások | 220 282 | 16 833 | 7,64 |
| F/ Aktív időbeli elhatárolások | 500 493 | 596 548 | 119,19 |
| **ESZKÖZÖK ÖSSZESEN** | **115 757 403** | **115 861 216** | **100,09** |

Az önkormányzat összevont mérlegfőösszege a 2022.évi zárómérleg adataihoz képest 103.813 eFt növekedést mutat, több tényező együttes hatásaként. A követelés állomány és az aktív időbeli elhatárolások növekedése, a tárgyi eszközök és a pénzeszközök csökkenése, valamint az egyéb sajátos elszámolások (Áfa) változása hatott jelentősen a főösszegre.

Tárgyi eszközök

A befejezetlen beruházások állománya csökkent, mert a TOP valamint a BM támogatásból megvalósuló projektek nagy része aktiválásra került. Új projektek is indultak 2023. évben, mely beruházások aktiválására a következő években kerül sor.

A befejezetlen beruházások állományából 2023. évben az alábbi nagyobb beruházásokat aktiváltuk:

* Balogunyom-Szombathely településeket összekötő kerékpárút
* Városligeti Bölcsőde építése
* Szedreskert szabadtéri rendezvénytérré fejlesztése
* Belvárosi közösségi tér fejlesztése
* Képtár turisztikai célú felújítása II. ütem
* Zarkaházi Szily-kastély felújítása
* Kodály Zoltán utca burkolatfelújítás
* Ferenczy István utca hiányzó szakasz kiépítése
* Szőlős utca burkolatfelújítás
* Károly Róbert utca burkolatfelújítás
* Dozmat utca, Paragvári utca, Nádasdy Ferenc utca, Magyar László utca
* Víztorony és környezetének turisztikai célú fejlesztése II. ütem
* Vásárcsarnok és környékének rekonstrukciója
* Szent István király utcai Gyöngyös-patak híd- és útrekonstrukciók.

Térítésmentesen átadtuk az Önkormányzat által az intézményeink részére beszerzett alábbi eszközöket:

* A „Költségvetési intézmények informatikai fejlesztése” költségvetési tételsor terhére 2 darab Routert a Szombathelyi Városligeti Bölcsőde részére
* A „Digitális óvoda” és a „Költségvetési intézmények informatikai fejlesztése” költségvetési tételsorok terhére informatikai eszközöket a szombathelyi óvodák részére
* Az „Intézményi felújítások” költségvetési tételsor terhére a Szombathely, Váci M. u. 3. sz. alatti ingatlanon lévő orvosi rendelő és idősek klubja kazánházába melegvíztározót.

Térítésmentesen átadtuk továbbá a 10811/47. helyrajzi számú földterületet a Magyar Államnak, illetve az 5941/15. helyrajzi számon nyilvántartott földterületet és járdát a Kárpát-medencei Művészeti Népfőiskola Alapítványnak (MMIK üzemeltetője).

Térítésmentesen átvettünk SZMJV Polgármesteri Hivatalától a Petőfi S. u. 8. szám alatti épületet (Gyámhivatal épületét); Boldog Brenner János Liget felújítási értékét a Metál Hungária Kft.-től; Szent Gellért u. 39. szám előtti hulladékgyűjtő edényt a Dancsó Grouptól; Mérleg utcai játszóteret a Falco Zrt.-től; utakat, járdákat a Gyöngyös 3000 Viziközmű Társulattól; 4736/1. hrsz-ú földterületet és utat Fekete Zoltántól; gázkazánt a Vas Vármegyei Temetkezési Kft.-től.

Egyéb csökkenésként, illetve egyéb növekedésként számoljuk el a számviteli szabályok szerint az üzemeltetésre (SZOVA Nonprofit Zrt) és a vagyonkezelésbe (SZMJV Önkormányzatának költségvetési szervei, Szombathelyi Tankerületi Központ, Vas Vármegyei Szakképzési Centrum, Vas Megyei Temetkezési Kft) átadott-átvett eszközök főkönyvi átsorolását, illetve a kataszteri változásokat.

Befektetett pénzügyi eszközök

A részesedések, üzletrészek állományát 2023. december 31-én a 29. sz. melléklet tartalmazza. Az önkormányzat részesedéseinek állományában bekövetkezett változások az alábbiak:

eFt

|  |  |
| --- | --- |
| Nyitó állomány: | 6.456.011 |
| SZOMHULL Szombathelyi Hulladékgazdálkodási Közszolgáltató Nonprofit Kft. beolvadás miatti visszafizetés | -2.700 |
| Agora Savaria Nonprofit Kft értékvesztés visszaírása | +4.700 |
| Záró állomány: | 6.458.011 |

Pénzeszközök

A pénzeszközök állománya összességében 35.765 eFt-tal csökkent. A Magyar Államkincstárnál vezetett EU források finanszírozási számla egyenlege jelentős mértékben 646.662 eFt-tal csökkent a projektekre lehívott előlegek felhasználása során.

A mérlegben kimutatott követelésállomány tételei a közhatalmi követelések, a működési bevételek követelései, a kölcsönnyújtásokhoz kapcsolódó követelések, valamint a követelés jellegű sajátos elszámolások.

A működési bevételek követelésének összege 1.172.410 eFt. Az önkormányzat jelentős tétele a SZOVA Nonprofit Zrt. lakásbérleti díj hátralék, melynek értékvesztéssel csökkentett összege 94.959 eFt, valamint a VASIVÍZ szennyvíz- és ivóvíz használati díj követelés 975.290 eFt. A VASIVÍZ Zrt-vel szemben fennálló követelés nem hátralékos követelés, az elszámolás sajátosságaiból adódóan, a szennyvíz- és ivóvíz rekonstrukciók megvalósulása után, a kiadási számlák kompenzálásával egyenlítődik ki.

A közhatalmi (helyi adó) követelések között szerepel a 2024. márciusi adóelőleg előírt összege is 5.255.352 eFt összegben évet követően esedékes közhatalmi követelésként. Ezen követelést a szabályok szerint (a mérleg forrásoldalán) az eredményszemléletű bevételek passzív időbeli elhatárolásaként elszámoltuk. A tárgyévi követelések nettó összege 165.340 eFt.

A kölcsönnyújtásokhoz kapcsolódó követelések állománya csökkent. A változás oka, hogy a Szombathelyi Sportközpont és Sportiskola Nonprofit Kft., a SZOMPARK Kft tagi kölcsönét visszafizette, valamint a munkáltatói és lakáskölcsönök törlesztése csökkentette a kölcsönnyújtásokhoz kapcsolódó követelések állománya összegét.

A követelés jellegű sajátos elszámolásként számoljuk el az adott előlegeket, (beruházásra, felújításra adott előlegek) a vagyonkezelésbe adott eszközökkel (temetők) kapcsolatos visszapótlási követelést, a letétre, megőrzésre, fedezetkezelésre átadott pénzeszközt.

Az egyéb sajátos eszközoldali elszámolások az általános forgalmi adó elszámolást tartalmazzák (előlegekhez tartozó ÁFA elszámolás, valamint az áthúzódó ÁFA összegek).

Az aktív időbeli elhatárolásokat az államháztartási számviteli kormányrendelet előírásai alapján számoltuk el.

**Források e Ft-ban**

|  |  |  |  |
| --- | --- | --- | --- |
| **Források** | **2022.12.31 zárómérleg** | **2023.12.31 zárómérleg** | **2023/2022**  **%** |
| G/ Saját tőke | 88 982 751 | 88 611 796 | 99,58 |
| H/ Kötelezettségek | 2 805 306 | 2 320 117 | 82,70 |
| I/ Kincstári számlavezetéssel kapcsolatos elszámolások | 0 | 0 | 0 |
| J/ Passzív időbeli elhatárolások | 23 969 346 | 24 929 303 | 104,00 |
| **FORRÁSOK ÖSSZESEN** | **115 757 403** | **115 861 216** | **100,09** |

A saját tőke változását a mérleg szerinti eredmény, valamint a nemzeti vagyon változásai befolyásolják. A mérleg szerinti eredmény 2023.évben -139.792 eFt volt. A mérleg szerinti eredmény alakulását a költségvetésben meghatározott bevételi előírások és kiadási kötelezettségvállalások összegein kívül befolyásolják többek között az értékcsökkenés elszámolások, az értékvesztés elszámolások, tárgyi eszközök átadás-átvételei, időbeli elhatárolások elszámolása.

A kötelezettségek az áthúzódó szállítói kötelezettségeket, a finanszírozási kötelezettségeket, valamint a kötelezettség jellegű sajátos elszámolásokat tartalmazza. Ez utóbbi meghatározó eleme a helyi adó túlfizetések összege, amely 445.439 eFt összeget képvisel. A finanszírozási kiadásokra esedékes kötelezettségekből 900.589 eFt a pénzügyi lízing tőke részét érintő, évet követő kötelezettsége.

A passzív időbeli elhatárolásokat az államháztartási számviteli kormányrendelet előírásai alapján számoljuk el. Az elszámolást meghatározza a központi és európai uniós projektek támogatására befolyt fejlesztési támogatások, valamint a térítés nélkül átvett eszközök értéke, melyeket halasztott eredményszemléletű bevételként számolunk el.

Az évet követő közhatalmi (helyi adó) követelések előírását a szabályok szerint az eredményszemléletű bevételek passzív időbeli elhatárolásaként elszámoltuk.

**VI. AZ ÁLLAMI SZÁMVEVŐSZÉK JELENTÉSÉRE KÉSZÍTETT INTÉZKEDÉSI TERV BESZÁMOLÓT ÉRINTŐ VÉGREHAJTÁSA**

1. Az önkormányzat gazdasági társaságai aktuális pénzügyi helyzetét a Közgyűlés külön napirendi pont keretében tárgyalja a gazdasági társaságok 2023. évi mérlegbeszámolói kapcsán.
2. Az önkormányzat gazdasági társaságainak nyújtott kölcsöneinek bemutatása (Forintban):

|  |  |  |  |  |  |
| --- | --- | --- | --- | --- | --- |
|  | **Nyitó** | **kölcsön nyújtás** | **kölcsön visszafizetés** | **kölcsön elengedés** | **Záró állomány** |
| Savaria Városfejlesztési Kft. | 20.000.000 |  |  |  | 20.000.000 |
| SZOMHULL Nonprofit Kft (beolvadás) -veszteségpótlás a 299/2023. (IX.28.) Kgy. sz. hat. szerint | 500.000.000 |  |  |  | 500.000.000 |
| Prenor Kertészeti és Parképítő Kft. | 97.849.429 |  |  |  | 97.849.429 |
| Szombathelyi Sportközpont és Sportiskola Nonprofit Kft. | 50.000.000 |  | 50.000.000 |  | 0 |
| Szombathelyi Parkfenntartási Kft. | 44.999.507 |  | 44.999.507 |  | 0 |
| STYL FASHION Kft. | 30.000.000 |  |  |  | 30.000.000 |
| Szombathelyért Közalapítvány | 6.000.000 |  |  |  | 6.000.000 |
| Összesen: | 748.848.936 | 0 | 94.999.507 | 0 | 653.849.429 |

1. Az eszközök értékcsökkenésének és elhasználódási fokának bemutatása (Ezer Ft)

|  |  |  |  |  |  |  |
| --- | --- | --- | --- | --- | --- | --- |
|  | Immateriális javak | Ingatlanok és kapcsolódó vagyonértékű jogok | Gépek berendezése, felszerelések, járművek | Tenyész-állatok | Koncesszióban, vagyonkezelésbe adott eszközök | Összesen |
|  |  |  |  |  |  |  |
| Értékcsökkenés nyitó | 351 665 | 23 467 841 | 3 670 521 | 508 | 68 343 | 27 558 878 |
| Értékcsökkenés állományának növekedése | 14 738 | 2 362 275 | 2 268 026 | 0 | 7 033 | 4 652 072 |
| Értékcsökkenés állományának csökkenése | 95 381 | 45 865 | 1 848 148 | 0 | 0 | 1 989 394 |
| Értékcsökkenés záró | 271 022 | 25 784 251 | 4 090 399 | 508 | 75 376 | 30 221 556 |
|  |  |  |  |  |  |  |
| Bruttó érték | 329 367 | 113 668 392 | 6 899 069 | 508 | 948 328 | 121 845 664 |
|  |  |  |  |  |  |  |
| Az eszközök pótlására fordított tényleges kiadások | 26 536 | 2 541 282 | 176 213 | 0 | 0 | 2 744 031 |
|  |  |  |  |  |  |  |
| Eszközök elhasználódási foka | 82,29 | 22,68 | 59,29 | 100,00 | 7,95 | 24,80 |

4. Az Áht. 29/A. § szerint a helyi önkormányzat évente, legkésőbb a költségvetési rendelet elfogadásáig határozatban állapítja meg a Stabilitási tv. 45. § (1) bekezdés a) pontja felhatalmazása alapján kiadott jogszabályban – 353/2011.(XII.30.) Korm. rendelet – meghatározottak szerinti saját bevételeinek, valamint a Stabilitási tv. 8. § (1) bekezdése szerint adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

A fenti kötelezettségünknek a fent hivatkozott kormányrendeletben meghatározott adattartalommal, a hatályos új jogszabályokban foglaltak figyelembevételével eleget tettünk a költségvetési rendeletben.

Szombathely Megyei Jogú Város Közgyűlése az önkormányzat saját bevételeinek és az adósságot keletkeztető ügyleteiből eredő fizetési kötelezettségeinek a 2023. évi költségvetési évet követő három évre várható összegét az alábbiak szerint állapította meg:

|  |  |  |  |  |  |
| --- | --- | --- | --- | --- | --- |
| ezer Ft-ban |  | **2023.** | **2024.** | **2025.** | **2026.** |
| **Megnevezés** |  | **tárgyév** | **tárgyévet követő 1.évben** | **tárgyévet követő 2.évben** | **tárgyévet követő 3.évben** |
| Helyi adók | 1. | 13.722.993 | 13.260.000 | 13.460.000 | 13.660.000 |
| Tulajdonosi bevételek | 2. |  |  |  |  |
| Díjak, pótlékok, bírságok, települési adók | 3. | 25.167 | 11.000 | 11.000 | 11.000 |
| Immateriális javak, ingatlanok és egyéb tárgyi eszközök értékesítése | 4. | 1.203.487 | 274.091 | 200.000 | 150.000 |
| Részesedések értékesítése és részesedések megszüntetéséhez kapcsolódó bevételek | 5. |  |  |  |  |
| Privatizációból származó bevételek | 6. |  |  |  |  |
| Garancia- és kezességvállalásból származó megtérülések | 7. |  |  |  |  |
| **Saját bevételek (01+... +07)** | 8. | **14.951.647** | **13.545.091** | **13.671.000** | **13.821.000** |
| **Saját bevételek (08. sor) 50%-a** | 9. | **7.475.823,5** | **6.772.546** | **6.835.500** | **6.910.500** |
| **Előző év(ek)ben keletkezett fizetési kötelezettség (11+...+18)** | **10.** | **290.040** | **250.750** | **240.000** | **230.000** |
| Hitelből eredő fizetési kötelezettség | 11. |  |  |  |  |
| Kölcsönből eredő fizetési kötelezettség | 12. |  |  |  |  |
| Hitelviszonyt megtestesítő értékpapírból eredő fizetési kötelezettség | 13. |  |  |  |  |
| Adott váltóból eredő fizetési kötelezettség | 14. |  |  |  |  |
| Pénzügyi lízingből eredő fizetési kötelezettség | 15. | 290.040 | 250.750 | 240.000 | 230.000 |
| Halasztott fizetés, részletfizetés fizetési kötelezettsége | 16. |  |  |  |  |
| Szerződésben kikötött visszavásárlási kötelezettség | 17. |  |  |  |  |
| Kezesség-, és garanciavállalásból eredő fizetési kötelezettség | 18. |  |  |  |  |
| **Tárgyévben keletkezett, illetve keletkező, tárgyévet terhelő fizetési kötelezettség (20+...+27)** | **19.** | **0** | **0** | **0** | **0** |
| Hitelből eredő fizetési kötelezettség | 20. |  |  |  |  |
| Kölcsönből eredő fizetési kötelezettség | 21. |  |  |  |  |
| Hitelviszonyt megtestesítő értékpapírból eredő fizetési kötelezettség | 22. |  |  |  |  |
| Adott váltóból eredő fizetési kötelezettség | 23. |  |  |  |  |
| Pénzügyi lízingből eredő fizetési kötelezettség | 24. |  |  |  |  |
| Halasztott fizetés, részletfizetés fizetési kötelezettsége | 25. |  |  |  |  |
| Szerződésben kikötött visszavásárlási kötelezettség | 26. |  |  |  |  |
| Kezesség-, és garanciavállalásból eredő fizetési kötelezettség | 27. |  |  |  |  |
| **Fizetési kötelezettség összesen (10+19)** | 28. | **290.040** | **250.750** | **240.000** | **230.000** |
| **Fizetési kötelezettséggel csökkentett saját bevétel (09-28)** | 29. | **7.185.783,5** | **6.521.796** | **6.595.500** | **6.680.500** |

5. Be kell mutatni az Önkormányzat folyamatban lévő és tervezett fejlesztéseihez szükséges belső és külső források rendelkezésre állását, és ebből a szempontból értékelni kell az Önkormányzat beruházásait.

A 2023.évi maradvány elszámolásról szóló előterjesztés egyértelműen kimutatta, hogy a korábbi években elkezdett, folyamatban lévő beruházások, fejlesztések forrása rendelkezésre áll.

A 2024. évben megvalósuló fejlesztések forrását a 2023. évi maradvány, másrészt a vagyonértékesítési bevételek tervezett 274.091 e Ft –os összege biztosítja.